**Budapest Főváros II. Kerületi Önkormányzat**

**Gazdasági és Tulajdonosi Bizottság**

**2/2019.**

**JEGYZŐKÖNYV**

**Készült:** A Gazdasági és Tulajdonosi Bizottság 2019. február 18-i rendes ülésén 13:00 órai kezdettel a Budapest II. kerületi Polgármesteri Hivatal, Budapest II. kerület Mechwart liget 1. földszinti nagytárgyaló hivatalos helyiségében.

**Jelen vannak:** **érkezett**

Őrsi Gergely bizottsági elnök 13:00

Ernyey László bizottsági tag 13:00

Dr. Gór Csaba bizottsági tag 13:00

Gárdos Pál bizottsági tag 13:00

Dr. Láng Orsolya meghívott

Bese Károly meghívott az 1. napirendi ponthoz

Dr. Varga Alexandra meghívott

Kertész Anna jegyzőkönyvvezető

Őrsi Gergely, a Gazdasági és Tulajdonosi Bizottság elnöke (a továbbiakban: Elnök) megállapítja, hogy a Bizottság 4 tagja közül 4 tag van jelen, a Bizottság határozatképes, az ülést megnyitja.

Elnök javaslatot tesz a jegyzőkönyv hitelesítőre Ernyey László bizottsági tag személyében, majd a javaslatot szavazásra bocsátja.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 16/2019.(II.18.) határozata**

A Gazdasági és Tulajdonosi Bizottság úgy dönt, hogy a jelen jegyzőkönyv hitelesítésével Ernyey László bizottsági tagot bízza meg.

(4 bizottsági tag van jelen, 4 igen, 0 nem, 0 tartózkodás)

Elnök szavazásra bocsátja a napirend összeállítására vonatkozó javaslatot.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 17/2019.(II.18.) határozata**

A Gazdasági és Tulajdonosi Bizottság úgy dönt, hogy a napirendet – a meghívóban szereplő 11. napirendi pont levételével, mert azt az előterjesztő visszavonta – az alábbiak szerint fogadja el:

1. Döntés a közút kezelőjének felelősségével kapcsolatos kárigényekről
2. Döntés székhelyhasználat engedélyezéséről a Budapest II. kerület, 13060/0/A/63 hrsz.-ú egyéb helyiségre vonatkozóan
3. Az 50578/3/A/2 helyrajzi számú ingatlan ügye
4. A Budapest, II. kerület 13323/0/A/5 hrsz.-on nyilvántartott helyiség értékesítése
5. A Budapest II. kerület, 54252/2 helyrajzi számú ingatlant érintő kötelező útlejegyzés miatti kártalanítás
6. Javaslat a Budapest Főváros II. Kerületi Önkormányzat 2019. évi költségvetésére – részletes vita véleményezése
7. Döntés a Budapest II. kerület 13871/1/A/4 hrsz.-ú lakásra vonatkozó elővásárlási jog gyakorlásáról
8. Javaslat a Budapest Főváros II. Kerületi Önkormányzat tulajdonában álló 3 db üres lakás nyilvános pályázat útján történő értékesítésre kijelölt ingatlanok listájára való felvételére
9. Javaslat pályázati felhívás elfogadására önkormányzati lakások bérleti jogának szociális helyzet alapján történő elnyerésére
10. A Budapest, II. kerület 14823/1 hrsz.-ú ingatlanban található földszint 7. szám alatti lakás bérlőinek elhelyezése másik önkormányzati tulajdonú lakásba **Zárt ülés!**
11. Kérelema Budapest, II. kerület 14588/0/A/11 hrsz. alatti lakásra vonatkozó lakásbérleti jogviszony közös megegyezéssel történő megszüntetésére **Zárt ülés!**
12. Kérelem a 15274/0/A/1 hrsz. alatt nyilvántartott szociális lakás ismételt bérbe adására

**Zárt ülés!**

1. Döntés a Budapest, II. kerület 13705 és 13704/1 hrsz.-ú ingatlanok együttes értékesítésére kiírt nyilvános, kétfordulós pályázatról **Zárt ülés!**

(4 bizottsági tag van jelen, 4 igen, 0 nem, 0 tartózkodás)

**Napirend 1. pont**

Döntés a közút kezelőjének felelősségével kapcsolatos kárigényekről

Előterjesztő: Vincek Tibor Műszaki Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **1/A.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 18/2019.(II.18.) határozata**

A Gazdasági és Tulajdonosi Bizottság úgy dönt, hogy a ……………………. Ügyvédi Iroda által a …………….. forgalmi rendszámú, Citroen Cactus típusú gépjármű 2018. október 10-én 17:30 órakor történt káreseményével kapcsolatban meghozott 178/2018. (IX.26.) határozatát az alábbiakkal egészíti ki:

A bizottság hozzájárul ahhoz, hogy az Önkormányzat felelősségbiztosítási szerződése alapján a biztosító által felső határként térített összegen felüli kárösszeg kifizetésre kerüljön az alábbiak szerint. A javítási költségek tekintetében (figyelemmel a károsult tulajdonos által visszaigényelt általános forgalmi adó összegre), 116.716,- Ft (mint casco önrész), és 1.050.443,- Ft (mint jogos megtérítési igény a jármű casco-biztosítója részéről). A jármű elszenvedett értékcsökkenése tekintetében a Bizottság 418.000,- Ft + 50.000,- Ft, összesen 468.641,- Ft további kárösszeg kifizetéséhez járul hozzá. A kifizetésekre a károsult tulajdonossal történő peren kívüli megállapodás megkötése, valamint a tulajdonos mindennemű további igényéről történő lemondása esetén kerülhet sor.

Jelen határozat perben nem használható fel, csak arra az esetre vonatkozik, ha a felek között peren kívüli megállapodás jön létre.

Felelős: Polgármester

Határidő: 2019. április 15.

(4 bizottsági tag van jelen, 3 igen, 0 nem, 1 tartózkodás)

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **2/A.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 19/2019.(II.18.) határozata**

A Gazdasági és Tulajdonosi Bizottság úgy dönt, hogy a ………….. Kft. által az …..…….. forgalmi rendszámú, Mercedes Benz AMG53 CLS típusú gépjármű 2018. december 6-án 17:00 órakor történt káreseményével kapcsolatban 2019. január 18-án előterjesztett kárigény jogalapját elismeri, és hozzájárul ahhoz, hogy kárt az Önkormányzat felelősségbiztosítási szerződése alapján a biztosító rendezze a károsulttal a felelősségbiztosítási szerződésünk rendelkezései szerint. A Bizottság hozzájárul az Önkormányzat által az érvényben lévő biztosítási szerződés szerint vállalt önrésznek (a kár 10%-ának, de minimum 25.000,- Ft-nak) a kifizetéséhez, a károsult üzembentartóval történő peren kívüli megállapodás megkötése, valamint az üzembentartó mindennemű további igényéről történő lemondása esetén.

Jelen határozat perben nem használható fel, csak arra az esetre vonatkozik, ha a felek között peren kívüli megállapodás jön létre.

Felelős: Polgármester

Határidő: 2019. április 15.

(4 bizottsági tag van jelen, 4 igen, 0 nem, 0 tartózkodás)

**Napirend 2. pont**

Döntés székhelyhasználat engedélyezéséről a Budapest II. kerület, 13060/0/A/63 hrsz.-ú egyéb helyiségre vonatkozóan

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 20/2019.(II.18.) határozata**

A Gazdasági és Tulajdonosi Bizottság úgy dönt, a Budapest Főváros II. Kerületi Önkormányzat **hozzájárul** ahhoz, hogy az Önkormányzat tulajdonában álló Budapest II. kerület, 13060/0/A/63 hrsz-ú, egyéb helyiség megnevezésű, 36 m2 területű ingatlan bérlője, a …….….. Korlátolt Felelősségű Társaság (rövidített név: …….. Kft., székhely: …….., Cg.:…….., adószám: …….., statisztikai számjel: …….., képviseli: ……..) a bérleménybe székhelyét bejelentse azzal, hogy a bérleti jogviszony bármilyen okból történő megszűnése esetén a bérlő köteles a bérleménybe bejelentett székhelyét a bérleti szerződés megszűnésétől számított legkésőbb 30 napon belül igazoltan megszüntetni.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét a szükséges intézkedés megtételére.

**Felelős:** Polgármester

**Határidő:** 30 nap

(4 bizottsági tag van jelen, 4 igen, 0 nem, 0 tartózkodás)

**Napirend 3. pont**

Az 50578/3/A/2 helyrajzi számú ingatlan ügye

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 21/2019.(II.18.) határozata**

A Bizottság úgy dönt, javasolja a Képviselő-testületnek, hogy a Budapest Főváros II. Kerületi Önkormányzat tulajdonában álló, Budapest II. kerület, 50578/3/A/2 hrsz-on nyilvántartott, 22 m2 területű, iroda megnevezésű ingatlan ingyenes használatba adása tárgyában a Budapest Főváros II. Kerületi Önkormányzat, mint használatba adó és a Budapesti Rendőr-főkapitányság, mint használó között 2006. június 23. napján létrejött Helyiséghasználati megállapodást annak 5.2 pontja alapján 2019. március 31. napjára mondja fel, egyidejűleg javasolja a Képviselő-testületnek, hogy a 39/2004.(II.26.) határozatát módosítsa és a Budapest II. kerület, 50578/3/A/2 hrsz-ú irodahelyiséget helyezze vissza a helyiséggazdálkodás körébe.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** soron következő Képviselő-testületi ülés

(4 bizottsági tag van jelen, 4 igen, 0 nem, 0 tartózkodás)

**Napirend 4. pont**

A Budapest, II. kerület 13323/0/A/5 hrsz.-on nyilvántartott helyiség értékesítése

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A./** határozati javaslatát az alábbi módosítással:

*„A Gazdasági és Tulajdonosi Bizottság úgy dönt, hogy a Budapest Főváros II. Kerületi Önkormányzat tulajdonában álló, Budapest II. kerület,* ***13323/0/A/5 hrsz.****-on**nyilvántartott,* az ingatlan-nyilvántartás szerint ***85 m2***  *– amelyből a Budapest, II. kerület ……………….. szám alatti Társasház 1993. augusztus 10. napján kelt Alapító okiratának II.B./5. pontja alapján 1,90 m feletti terület 45,33 m2 (kerekítve 45 m2), 1,90 m alatti terület 39,60 m2 – területű,* ***egyéb helyiség*** *megnevezésű ingatlant az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet 20. § (3) bekezdése alapján az azzal közvetlenül szomszédos Budapest II. kerület, 13323/0/A/3 hrsz-ú lakás tulajdonosa a ……………..* ***belső egyházi jogi személy*** *(székhely:…….., nyilvántartási szám: ........, képviseli:……..) kérelmező részére bővítés céljából* ***9.700.000,- Ft összegű******vételáron****,* ***a vételárnak az adásvételi szerződés megkötéséig egy összegben történő megfizetése mellett elidegeníti*** *az alábbi feltételekkel, mely feltételeket az adásvételi szerződésben rögzíteni kell:*

*A vevő köteles a tárgyi ingatlant műszakilag és jogilag a saját tulajdonát képező 13323/0/A/3 hrsz-ú ingatlanhoz egyesíteni úgy, hogy a bővítéshez szükséges építési, használatbavételi engedély, alapító okirat módosítás megszerzése, illetve elkészítése és azok költségei a vevőt terhelik, az ezekkel kapcsolatos, a társasház többi társtulajdonosa részéről szükséges hozzájárulás elmaradása esetén a szavatossági jogait az eladó Önkormányzat kizárja.*

*Az Önkormányzat a vevővel megkötendő adásvételi szerződésben visszavásárlási jogot és annak biztosítására elidegenítési és terhelési tilalmat köt ki, amelyet az ingatlan-nyilvántartásba bejegyeztet, és amelynek kezdete a vevő tulajdonjogának ingatlan-nyilvántartási bejegyzése. Az Önkormányzat a visszavásárlási jogát abban az esetben gyakorolhatja a Polgári Törvénykönyvben meghatározott szabályok szerint, ha a vevő a 13323/0/A/5 hrsz-ú ingatlant a saját tulajdonát képező 13323/0/A/3 helyrajzi számú ingatlanhoz műszakilag és jogilag nem egyesíti. A visszavásárlási jog gyakorlása esetén a vevő köteles a saját kockázatára és költségére az eredeti állapotot helyreállítani. A visszavásárlási jog törlését igényelheti a vevő, ha a bővítéshez szükséges jogerős használatbavételi engedélyt megszerezte, valamint a társasházi alapító okirat egyesítés, bővítés miatti módosítása az ingatlan-nyilvántartáson átvezetésre került. A visszavásárlási jog törléséhez szükséges tulajdonosi hozzájárulást a fenti feltételek igazolása esetén a Gazdasági és Tulajdonosi Bizottság határozatában adja ki az erre irányuló kérelem előterjesztését követő első rendes ülésén, de legkésőbb 90 napon belül.*

*Amennyiben a kérelmező az adásvételi szerződést az eladási ajánlat kézhezvételétől számított 30 napon belül nem köti meg, melynek feltétele a vételár szerződéskötésig történő egyösszegű megfizetése, úgy a jelen határozat a határidő lejártát követő napon minden külön jogcselekmény nélkül hatályát veszti.*

*A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.”*

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 22/2019.(II.18.) határozata**

A Gazdasági és Tulajdonosi Bizottság úgy dönt, hogy a Budapest Főváros II. Kerületi Önkormányzat tulajdonában álló, Budapest II. kerület, **13323/0/A/5 hrsz.**-onnyilvántartott, az ingatlan-nyilvántartás szerint **85 m2**  – amelyből a Budapest, II. kerület ……………….. szám alatti Társasház 1993. augusztus 10. napján kelt Alapító okiratának II.B./5. pontja alapján 1,90 m feletti terület 45,33 m2 (kerekítve 45 m2), 1,90 m alatti terület 39,60 m2 – területű, **egyéb helyiség** megnevezésű ingatlant az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet 20. § (3) bekezdése alapján az azzal közvetlenül szomszédos Budapest II. kerület, 13323/0/A/3 hrsz-ú lakás tulajdonosa a …….. **belső egyházi jogi személy** (székhely:…….., nyilvántartási szám: ........, képviseli:……..) kérelmező részére bővítés céljából **9.700.000,- Ft összegű** **vételáron**, **a vételárnak az adásvételi szerződés megkötéséig egy összegben történő megfizetése mellett elidegeníti** az alábbi feltételekkel, mely feltételeket az adásvételi szerződésben rögzíteni kell:

A vevő köteles a tárgyi ingatlant műszakilag és jogilag a saját tulajdonát képező 13323/0/A/3 hrsz-ú ingatlanhoz egyesíteni úgy, hogy a bővítéshez szükséges építési, használatbavételi engedély, alapító okirat módosítás megszerzése, illetve elkészítése és azok költségei a vevőt terhelik, az ezekkel kapcsolatos, a társasház többi társtulajdonosa részéről szükséges hozzájárulás elmaradása esetén a szavatossági jogait az eladó Önkormányzat kizárja.

Az Önkormányzat a vevővel megkötendő adásvételi szerződésben visszavásárlási jogot és annak biztosítására elidegenítési és terhelési tilalmat köt ki, amelyet az ingatlan-nyilvántartásba bejegyeztet, és amelynek kezdete a vevő tulajdonjogának ingatlan-nyilvántartási bejegyzése. Az Önkormányzat a visszavásárlási jogát abban az esetben gyakorolhatja a Polgári Törvénykönyvben meghatározott szabályok szerint, ha a vevő a 13323/0/A/5 hrsz-ú ingatlant a saját tulajdonát képező 13323/0/A/3 helyrajzi számú ingatlanhoz műszakilag és jogilag nem egyesíti. A visszavásárlási jog gyakorlása esetén a vevő köteles a saját kockázatára és költségére az eredeti állapotot helyreállítani. A visszavásárlási jog törlését igényelheti a vevő, ha a bővítéshez szükséges jogerős használatbavételi engedélyt megszerezte, valamint a társasházi alapító okirat egyesítés, bővítés miatti módosítása az ingatlan-nyilvántartáson átvezetésre került. A visszavásárlási jog törléséhez szükséges tulajdonosi hozzájárulást a fenti feltételek igazolása esetén a Gazdasági és Tulajdonosi Bizottság határozatában adja ki az erre irányuló kérelem előterjesztését követő első rendes ülésén, de legkésőbb 90 napon belül.

Amennyiben a kérelmező az adásvételi szerződést az eladási ajánlat kézhezvételétől számított 30 napon belül nem köti meg, melynek feltétele a vételár szerződéskötésig történő egyösszegű megfizetése, úgy a jelen határozat a határidő lejártát követő napon minden külön jogcselekmény nélkül hatályát veszti.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 120 nap

(4 bizottsági tag van jelen, 4 igen, 0 nem, 0 tartózkodás)

**Napirend 5. pont**

A Budapest II. kerület, 54252/2 helyrajzi számú ingatlant érintő kötelező útlejegyzés miatti kártalanítás

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 23/2019.(II.18.) határozata**

A Bizottság úgy dönt, hogy a Budapest Főváros II. Kerületi Önkormányzat a Budapest II. kerület, 54252/2 helyrajzi számú, 910 m2 területű, „kivett beépítetlen terület” megnevezésű ingatlanból a Bp. II. Kerületi Városrendezési és Építési Szabályzatról szóló 2/2007.(I.18.) önkormányzati rendelet alapján előírt kötelező szabályozás végrehajtása érdekébena Budapest Főváros Kormányhivatala XI. Kerületi Hivatala Földhivatali Főosztály Földmérési és Földügyi Osztály 2019. január 7-én kelt, 800009/3/2019 ügyiratszámú határozata szerint közterület céljára lejegyzésre kerülő, a Budapest Főváros II. Kerületi Önkormányzat tulajdonát képező (54259) helyrajzi számúÚjsor utca területéhez hozzászabályozandó 4 m2 terület után bruttó 180.000 Ft, azaz száznyolcvanezer forint összegű kártalanítást fizet az 54252/2 helyrajzi számú ingatlan tulajdonosainak tulajdoni hányaduk arányában a végleges telekalakítási engedély Önkormányzat által történő kézhezvételét követő 30 napon belül megkötendő kártalanítási megállapodás alapján.

Amennyiben az 54252/2 helyrajzi számú ingatlan tulajdonosai a végleges telekalakítási engedély Önkormányzat által történő kézhezvételét követő 30 napon belül a kártalanítási megállapodást nem kötik meg, úgy a jelen határozat minden további jogcselekmény nélkül hatályát veszti.

A kártalanítási összeg kifizetésére a Budapest Főváros II. Kerületi Önkormányzat 2019. évi költségvetésének elfogadását követően, a 4. tábla A/1 „KVSZ által előírt kötelező szabályozás miatti kártalanítás” sor terhére kerül sor.

A Bizottság egyúttal felhatalmazza a Polgármestert a kártalanítási megállapodás, valamint a változás ingatlan-nyilvántartáson történő átvezetéséhez szükséges nyilatkozatok, vázrajzok aláírására.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Napirend 6. pont**

Javaslat a Budapest Főváros II. Kerületi Önkormányzat 2019. évi költségvetésére – részletes vita véleményezése

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 24/2019.(II.18.) határozata**

A Bizottság úgy dönt, hogy a Budapest Főváros II. Kerületi Önkormányzat 2019. évi költségvetésének tervezetét a Képviselő-testületnek megvitatásra javasolja.

A Bizottság a Polgármester és a Jegyző útján felkéri Fermin Antonio Pineda gazdasági igazgatót a szükséges intézkedések megtételére.

**Felelős:** Polgármester

**Határidő** a Képviselő-testület soron következő ülése

(4 bizottsági tag van jelen, 4 igen, 0 nem, 0 tartózkodás)

**Napirend 7. pont**

Döntés a Budapest II. kerület 13871/1/A/4 hrsz.-ú lakásra vonatkozó elővásárlási jog gyakorlásáról

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 25/2019.(II.18.) határozata**

A Bizottság úgy dönt, hogy a Budapest Főváros II. Kerületi Önkormányzat ***nem kíván élni*** a 1027 Budapest II. kerület ……………………. szám alatti társasház alapító okirata alapján fennálló elővásárlási jogával a Budapest II. kerület belterület 13871/1/A/4 hrsz-ú, 36 m2 területű, lakás megnevezésű ingatlan értékesítése tárgyában ……………….. eladó és …………..…….., valamint ……………..….. vevők között 2019. február 1. napján létrejött ingatlan adásvételi szerződés alapján, az abban foglalt feltételekkel, ***35.500.000.- Ft összegű vételár*** mellett.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 30 nap

(4 bizottsági tag van jelen, 4 igen, 0 nem, 0 tartózkodás)

**Napirend 8. pont**

Javaslat a Budapest Főváros II. Kerületi Önkormányzat tulajdonában álló 3 db üres lakás nyilvános pályázat útján történő értékesítésre kijelölt ingatlanok listájára való felvételére

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **I.A./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 26/2019.(II.18.) határozata**

A Bizottság úgy dönt, hogy a Budapest Főváros II. Kerületi Önkormányzat tulajdonában álló, az ingatlan-nyilvántartásban **Budapest, II. kerület** **13297/0/A/4 hrsz.** alatt felvett lakást **17.900.000,-Ft** induló áron nyilvános pályázat útján történő értékesítésre kijelöli.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2019. december 31.

(4 bizottsági tag van jelen, 3 igen, 0 nem, 1 tartózkodás)

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **II.A./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 27/2019.(II.18.) határozata**

A Bizottság úgy dönt, hogy a Budapest Főváros II. Kerületi Önkormányzat tulajdonában álló, az ingatlan-nyilvántartásban **Budapest, II. kerület 12174/0/A/5** **hrsz.** alatt felvett lakást **14.800.000,-Ft** induló áron nyilvános pályázat útján történő értékesítésre kijelöli.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2019. december 31.

(4 bizottsági tag van jelen, 3 igen, 0 nem, 1 tartózkodás)

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **III.A./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 28/2019.(II.18.) határozata**

A Bizottság úgy dönt, hogy a Budapest Főváros II. Kerületi Önkormányzat tulajdonában álló, az ingatlan-nyilvántartásban **Budapest, II. kerület 12862/1/A/4 hrsz.** alatt felvett lakást **9.300.000,-Ft** induló áron nyilvános pályázat útján történő értékesítésre kijelöli.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2019. december 31.

(4 bizottsági tag van jelen, 4 igen, 0 nem, 0 tartózkodás)

**Napirend 9. pont**

Javaslat pályázati felhívás elfogadására önkormányzati lakások bérleti jogának szociális helyzet alapján történő elnyerésére

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 29/2019.(II.18.) határozata**

A Bizottság javasolja a Képviselő-testületnek, hogy a Budapest Főváros II. Kerületi Önkormányzat az alábbi 5 db lakás bérleti jogának elnyerésére hirdessen szociális bérlakás pályázatot a határozat mellékletét képező Pályázati Felhívás szerinti feltételekkel:

Budapest II. kerület Bem rkp. 56. I. 13. 1 szoba, komfortos, 25 m2

Budapest II. kerület Frankel L. út 36. I. 3. 1 szoba, komfortos, 30 m2

Budapest II. kerület Kis Rókus u. 3. VI. 1. 1 szoba, komfortos, 40 m2

Budapest II. kerület Lövőház u. 17. III. 3. 1 szoba, komfortos, 31 m2

Budapest II. kerület Szilágyi E. fsr. 13-15. II. 1. 2 szoba, összkomfortos, 62 m2

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét a szükséges intézkedés megtételére.

Felelős: Polgármester

Határidő: 2019. augusztus 31.

(4 bizottsági tag van jelen, 4 igen, 0 nem, 0 tartózkodás)

**Napirend 10. pont**

A Budapest, II. kerület 14823/1 hrsz.-ú ingatlanban található földszint 7. szám alatti lakás bérlőinek elhelyezése másik önkormányzati tulajdonú lakásba

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

A napirend tárgyalása ***zárt*** ülés keretében történt.

**Napirend 11. pont**

Kérelema Budapest, II. kerület 14588/0/A/11 hrsz. alatti lakásra vonatkozó lakásbérleti jogviszony közös megegyezéssel történő megszüntetésére

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

A napirend tárgyalása ***zárt*** ülés keretében történt.

**Napirend 12. pont**

Kérelem a 15274/0/A/1 hrsz. alatt nyilvántartott szociális lakás ismételt bérbe adására

**Zárt ülés!**

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

A napirend tárgyalása ***zárt*** ülés keretében történt.

**Napirend 13. pont**

Döntés a Budapest, II. kerület 13705 és 13704/1 hrsz.-ú ingatlanok együttes értékesítésére kiírt nyilvános, kétfordulós pályázatról

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

A napirend tárgyalása ***zárt*** ülés keretében történt.

Az ülés befejezésének időpontja: 13 óra 35 perc

A jegyzőkönyv gépelve 2019. február 19. napján.

 ……………………………….

 **Őrsi Gergely**

 Bizottság elnöke

hitelesítette: ……………………………

 **Ernyey László**

 ……….………………………

 **Kertész Anna**

 Jegyzőkönyvvezető

|  |
| --- |
| **Kapják:**Dr. Láng Zsolt polgármesterJegyzői TitkárságBudapest Főváros Kormányhivatala |